**การแบ่งทรัพย์มรดก**

ตามประมวลกฎหมายแพ่งและพาณิชย์ มาตรา 1629 ทายาทโดยธรรมมี 6 ลำดับ

 (1). ทายาทโดยธรรม

 (2). บิดามารดา

(3). พี่น้องร่วมบิดามารดาเดียวกัน

(4). พี่น้องร่วมบิดาหรือมารดาเดียวกัน

(5). ปู่ ย่า ตา ยาย

(6). ลุง ป้า น้า อา

 คู่สมรสที่ยังมีชีวิตอยู่ ก็เป็นทายาทโดยธรรม ภายใต้กฎหมายแพ่งและพาณิชย์ มาตรา 1635

 ถ้าทายาทในลำดับต้นยังมีชีวิตอยู่หรือมีผู้รับมรดกแทนที่ ทายาทลำดับถัดไปจะไม่มีสิทธิได้รับมรดก ตัวอย่าง นายเอและนางบี เป็นสามีภรรยาชอบด้วยกฎหมาย มีบุตรด้วยกัน 2 คน บิดามารดายังมีชีวิตอยู่ ต่อมานายเอ สามีเสียชีวิต มีทรัพย์มรดกเงินในบัญชีธนาคารจำนวน 1,000,000 บาท ใครบ้างจะได้รับมรดกและจำนวนเท่าไร นางบี เป็นภรรยาชอบด้วยกฎหมายจะได้รับส่วนแบ่งเป็นสินสมรสครึ่งหนึ่งก่อน จำนวน 500,000 บาท ส่วนที่เหลือเป็นทรัพย์มรดกจำนวน 500,000 บาท ต้องแบ่งให้แก่ทายาทโดยธรรม คือนางบี 100,000 บาท บุตรทั้งสองคนจำนวน 200,000 บาท และบิดามารดาจำนวน 200,000 บาท ดังนั้น ภรรยา บิดามารดา และบุตรสองคน ถือเป็นทายาทลำดับเดียวกัน ต้องแบ่งทรัพย์มรดกจำนวนเท่าๆกัน คนละ 100,000 บาท

 กรณีนางบี มิได้จดทะเบียนสมรสกับนายเอ ถือว่านางบีมิใช่ทายาทโดยธรรม ไม่มีสิทธิ์ได้รับทรัพย์มรดก แต่เงินที่หามาได้ร่วมกันในระหว่างเป็นสามีภรรยากัน ต้องแบ่งให้แก่นางบีจำนวนครึ่งหนึ่งจากเงินในบัญชีธนาคารจำนวน 500,000 บาท ในฐานะเป็นทรัพย์สินที่ทำมาหากินร่วมกัน ส่วนเงินที่เหลือของนางบี 100,000 บาท ต้องนำไปแบ่งให้แก่บิดามารดาและบุตรทั้งสองคนละ 25,000 บาท สรุป บิดามารดาและบุตรทั้งสอง จะได้รับทรัพย์มรดกของนายเอจำนวนเท่าๆกันคนละ 125,000 บาท